चंपारण सत्याग्रह शताब्दी वर्ष समारोह के समापन में भाग लेवे खाती प्रधानमंत्री नरेंद्र मोदी मंगलवार के सबेरे पटना पहुंचले। प्रधानमंत्री के पटना पहुंचला प नीतीश कुमार स्वागत कईले। राज्यपाल सत्यपाल मलिक अवुरी उमा भारती मौजूद रहली।
प्रधानमंत्री नरेंद्र मोदी बिहार के मोतिहारी में कटिहार-नई दिल्ली के बीच हमसफर एक्सप्रेस ट्रेन के हरी झंडी देखा के रवाना कईले। चंपारण सत्याग्रह के भूमि मोतिहारी के ऐतिहासिक गांधी मैदान से मंगलवार के प्रधानमंत्री नरेंद्र मोदी बिहार अवुरी देश के जनता के स्वच्छता के संदेश दिहे। कार्यक्रम में देश के अलग-अलग राज्य से पहुंचल करीब 20,000 स्वच्छाग्रही उपस्थित रहिहे।
ए मौका प मुख्यमंत्री नीतीश कुमार कहले कि स्वच्छता आज देश के सबसे बड़ जरूरत बन गईल बा। नीतीश कहले कि आजादी के बाद स्वच्छता प बहुत जादे ध्यान नईखे दिहल गईल। गांधी जी के 150 वां जन्मदिवस प समूचा भारत के खुला में शौच से मुक्त करावे के लक्ष्य तय कईल बा अवुरी एकरा खाती सभके एकजुट होके आगे बढ़े के पड़ी।
मुख्यमंत्री आगे कहले कि कवनों धर्म अवुरी बिरादगी के लोग के इज्जत करे के चाही। तनाव अवुरी टकराव में देश आगे नईखे बढ़ सकत। उ कहले कि हम प्रधानमंत्री नरेंद्र मोदी के भरोसा दिआवतानी कि हमनी के मिल के बिहार के खुला में शौच मुक्त करावेके।
प्रधानमंत्री नरेंद्र मोदी महात्मा गांधी अमर रहे नारा से आपन संबोधन के शुरुआत कईले। प्रधानमंत्री मोदी भोजपुरी में भाषण के शुरुआत कईले।
bho_Deva bho_Deva bho_Deva bho_Deva bho_Deva